SK Úradný vestník Európskej únie C 190/11

Informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001

2009/C 190/04

Č. pomoci: XA 103/09

Členský štát: Taliansko

Organizácia: ISMEA, Istituto di servizi per il mercato agricolo ed agroalimentare

Názov schémy štátnej pomoci alebo názov podniku prijímajúceho individuálnu štátnu pomoc: Agevolazioni per il subentro in agricoltura, parte assistenza tecnica

Právny základ: Delibera del Consiglio di Amministrazione ISMEA del 19 febbraio 2009 n.9 e successive modificazioni intervenute.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej spoločnosti: V rámci tejto schémy sa predpokladajú ročné výdavky približne na úrovni 20 miliónov EUR.

Maximálna intenzita pomoci: Pomoc tvoria granty pokrývajúce 100 % oprávnených nákladov.

Dátum implementácie: Schéma sa začne uplatňovať odo dňa uverejnenia registračného čísla žiadosti o výnimku na internetovej stránke Generálneho riaditeľstva Komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: 6 rokov

Účel pomoci: Na podporu nového podnikania a generačnej výmeny v oblasti poľnohospodárstva a činností technickej podpory. Na vyňatie tejto schémy pomoci sa uplatňuje článok 15 nariadenia (ES) č. 1857/2006.

Oprávnené náklady:

vzdelávanie a odborná príprava,

poskytovanie služieb riadenia poľnohospodárskych podnikov a pomocných služieb,

organizovanie súťaží, výstav a veľtrhov a účasť na nich.

Pomoc sa poskytuje vo forme subvencovaných služieb a nezahŕňa priamu pomoc výrobcom. Pomoc musí byť dostupná každému, kto je oprávnený v príslušnej oblasti na základe objektívne vymedzených podmienok. Ak poskytovanie technickej pomoci zabezpečujú skupiny výrobcov alebo iné organizácie, členstvo v takýchto skupinách alebo organizáciách nesmie byť podmienkou prístupu k danej službe. Každý príspevok nečlenov na administratívne náklady skupiny alebo organizácie sa musí prísne obmedziť na náklady na poskytnutie služby.

Pokiaľ ide o spracovanie poľnohospodárskych výrobkov a ich umiestnenie na trh, oprávnené sú len náklady na vzdelávanie a odbornú prípravu, v súlade s nariadením (ES) č. 1998/2006, a to do maximálnej výšky 200 000 EUR na príjemcu na obdobie troch rokov.

Príslušné odvetvie hospodárstva: Poľnohospodárstvo: prvovýroba

Názov a adresa orgánu poskytujúceho pomoc: ISMEA

Sídlo:

Via C. Celso 6

00161 Roma RM

ITALIA

Administratívne sídlo:

Via Nomentana 183

00161 Roma RM

ITALIA

Webová stránka: http://www.ismea.it/flex/cm/pages/ServeBLOB.php/L/IT/IDPagina/2841

Spôsob vyhľadávania: http://www.ismea.it (domovská stránka) – Sviluppo d’impresa – Subentro in agricoltura

Ďalšie informácie: Touto schémou sa dosahuje súlad pomoci č. XA 81/08 s novým právnym základom, podľa ktorého je možné pomoc uplatňovať na celom území štátu.

Na účely tejto úpravy boli Komisii predložené tieto dokumenty:

súhrnné údaje o investičnej pomoci pre oblasť prvovýroby v zmysle nariadenia (ES) č. 1857/2006,

súhrnné údaje o investičnej pomoci pre oblasť spracovania poľnohospodárskych výrobkov a ich umiestňovania na trh v zmysle nariadenia (ES) č. 800/2008,

súhrnné údaje o investičnej pomoci pre oblasť technickej podpory v zmysle nariadenia (ES) č. 1857/2006,

súhrnné informácie o poskytnutí podpory na začatie podnikania pre mladých poľnohospodárov v zmysle nariadenia (ES) č. 1857/2006.

Súčasťou tejto schémy je aj poskytovanie pomoci v oblasti technickej podpory v odvetví spracovania poľnohospodárskych výrobkov a ich umiestňovania na trh (pomoc de minimis) a investičnej pomoci v oblasti agroturistiky, a to v súlade s nariadením (ES) č. 1998/2006.

Č. pomoci: XA 104/09

Členský štát: Taliansko

Agentúra: ISMEA, Istituto di servizi per il mercato agricolo ed agroalimentare

Názov schémy štátnej pomoci alebo názov podniku prijímajúceho individuálnu štátnu pomoc: Agevolazioni per il subentro in agricoltura, parte investimenti nelle aziende agricole di produzione primaria

Právny základ: Delibera del Consiglio di Amministrazione ISMEA del 19 febbraio 2009 n.9 e successive modificazioni intervenute.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Plánované ročné výdavky dosahujú približne 20 miliónov EUR.

Dotované úvery na obdobie od 5 do 10 rokov (môže sa predĺžiť až na 15 rokov, ale len v prípade projektov v odvetví poľnohospodárskej výroby) sa majú uhrádzať spätne v rovnakých šesťmesačných splátkach. Uplatňovaná úroková sadzba je stanovená na 36 % referenčnej sadzby uverejňovanej každý mesiac v Úradnom vestníku Európskej únie.

Maximálna intenzita pomoci: Štátna pomoc, ktorá sa môže poskytovať na plnenie podnikových plánov, pozostáva z dotovaných úverov a nenávratných grantov. Spätne vymožiteľná časť pomoci (t. j. hodnota dotovaného úveru) musí byť minimálne 50 % celkovej poskytnutej pomoci.

V prípade investícií do poľnohospodárskych podnikov sa uplatňujú tieto maximálne úrovne intenzity pomoci:

60 % oprávnených investícií do znevýhodnených oblastí alebo do oblastí uvedených v článku 36 písm. a) bodoch i), ii) a iii) nariadenia (ES) č. 1698/2005, ktoré určia členské štáty v súlade s článkami 50 a 94 uvedeného nariadenia,

50 % oprávnených investícií do iných oblastí.

Celková výška štátnej pomoci poskytnutej jednotlivému podniku však v žiadnom prípade nesmie prekročiť 400 000 EUR počas ktoréhokoľvek trojročného obdobia alebo 500 000 EUR pre podniky nachádzajúce sa v znevýhodnených oblastiach alebo v oblastiach uvedených v článku 36 písm. a) bodoch i), ii) a iii) nariadenia (ES) č. 1698/2005, ktoré určia členské štáty v súlade s článkami 50 a 94 uvedeného nariadenia.

Poskytnutá štátna pomoc musí byť v súlade so zákazmi a obmedzeniami uplatňovanými na základe nariadení Rady o spoločných organizáciách trhu.

Štátna pomoc sa nesmie poskytnúť na:

kúpu výrobných práv, zvierat alebo jednoročných rastlín,

vysádzanie jednoročných rastlín,

výrobu výrobkov, ktoré napodobňujú alebo môžu nahrádzať mlieko a mliečne výrobky.

Dátum implementácie: Táto schéma nadobúda účinnosť dňom uverejnenia registračného čísla žiadosti o udelenie výnimky na webovej stránke Generálneho riaditeľstva Komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: 6 rokov

Účel pomoci: Stimulovať nových podnikateľov a generačnú výmenu v poľnohospodárstve.

Na štátnu pomoc sú oprávnené tieto náklady:

V odvetví prvovýroby sa štátna pomoc môže poskytovať na kúpu pozemkov s výnimkou pozemkov na stavebné účely, s cenou do 10 % oprávnených investičných nákladov.

V prípade odvetvia prvovýroby je ustanovením v nariadení (ES) č. 1857/2006, ktorým sa táto schéma vyníma, článok 4.

Príslušné odvetvia: Poľnohospodárstvo: prvovýroba

Názov a adresa orgánu poskytujúceho pomoc: ISMEA

Sídlo:

Via C. Celso 6

00161 Roma RM

ITALIA

Administratíve sídlo:

Via Nomentana 183

00161 Roma RM

ITALIA

Webová stránka: http://www.ismea.it/flex/cm/pages/ServeBLOB.php/L/IT/IDPagina/2841

Prístup na stránku: choďte na adresu http://www.ismea.it (domovská stránka), kliknite na „Sviluppo d’impresa“ a potom na „Subentro in agricoltura“.

Ďalšie informácie: Touto schémou sa zosúlaďuje pomoc číslo XA 80/08 s novým právnym základom, v súlade s ktorým sa pomoc môže uplatňovať na celom území krajiny.

Na účely tohto prispôsobenia boli Komisii predložené tieto dokumenty:

zhrnutie o investičnej pomoci pre prvovýrobu v zmysle nariadenia (ES) č. 1857/2006,

zhrnutie o investičnej pomoci na spracovanie a odbyt poľnohospodárskych výrobkov v zmysle nariadenia (ES) č. 800/2008,

zhrnutie o štátnej pomoci na technickú podporu v zmysle nariadenia (ES) č. 1857/2006,

zhrnutie o poskytnutí pomoci pre mladých poľnohospodárov na začatie činnosti v zmysle nariadenia (ES) č. 1857/2006.

Táto schéma zahŕňa aj poskytnutie štátnej pomoci na účely technickej podpory na spracovanie a odbyt poľnohospodárskych výrobkov v súlade s nariadením (ES) č. 1998/2006 (pomoc de minimis) a investičnej pomoci na vidiecku turistiku v súlade s uvedeným nariadením.

Č. pomoci: XA 137/09

Členský štát: Francúzsko

Región: Činnosti vykonávané v rámci premiestňovania poľnohospodárskych budov vo verejnom záujme budú môcť financovať aj jednotky územnej samosprávy (regionálne výbory, departementálne výbory, komúny), ktoré o to prejavia záujem.

Názov schémy štátnej pomoci: pomoc na premiestnenie poľnohospodárskych budov vo verejnom záujme

Právny základ: Articles L 1511-1 et suivants et article L 4211-1 du Code général des collectivités territoriales

Code de l’expropriation pour cause d’utilité publique

Délibérations des collectivités territoriales relatives aux projets concernés

Code de l'environnement: risques naturels majeurs articles L. 561-1 à L 565-2

Code de l'environnement: sites inscrits et classés articles L. 341-1 à L. 341-15

Ročné výdavky plánované v rámci schémy štátnej pomoci: 2 000 000 EUR zo strany štátu v roku 2009 a 4 000 000 EUR zo strany jednotiek územnej samosprávy

Maximálna intenzita pomoci: Výška pomoci bude predstavovať max. 100 % nákladov na premiestnenie vykonané vo verejnom záujme, ak pôjde o rozobratie alebo nútené zatvorenie prevádzok a ich opätovné postavenie na inom mieste.

Na investície do modernizácie výroby alebo do zvyšovania výroby sa vzťahuje pomoc do výšky max. 50 % v znevýhodnených oblastiach a max. 40 % v iných oblastiach, pričom tieto percentá sa môžu zvýšiť o 5 % v prípade mladých poľnohospodárov.

Dátum implementácie: Od dátumu potvrdenia o prijatí Komisiou.

Trvanie schémy štátnej pomoci: do 31. decembra 2013

Účel pomoci: Účelom tohto opatrenia je umožniť financovanie premiestňovania poľnohospodárskych budov v ktoromkoľvek odvetví výroby, pokiaľ sa tieto premiestňovania stanú nevyhnutnými z environmentálnych, ekologických a verejnobezpečnostných dôvodov alebo z dôvodu veľkého prírodného rizika. Môže ísť napríklad o premiestnenie prevádzok v prípade, že odborníci usúdili, že ich poloha je nebezpečná z hľadiska rizík, ako sú lavíny, prívaly bahna a zosuvy pôdy, a hrozba týchto rizík je prípadne čoraz pravdepodobnejšia vzhľadom na vývoj klímy.

Premiestňovanie poľnohospodárskych prevádzok sa bude môcť nariadiť poprípade aj z iných dôvodov verejného záujmu, napr. z urbanistických dôvodov alebo dôvodov súvisiacich s cestovným ruchom (chránené lokality, zlepšenie verejnej dopravy...).

Na príslušné projekty sa bude vzťahovať článok 6 nariadenia Komisie (ES) č. 1857/2006 z 15. decembra 2006.

Príslušné odvetvia hospodárstva: všetky odvetvia poľnohospodárskej výroby, pokiaľ sa poľnohospodárske budovy musia premiestniť vo verejnom záujme. Pomoc sa bude môcť poskytnúť majiteľom prenajímajúcim budovu alebo prevádzkovateľom, ktorí využívajú poľnohospodárske budovy, ktoré sú predmetom premiestnenia.

Názov a adresa orgánu poskytujúceho pomoc:

Ministère de l’agriculture et de la pêche Sous-direction des entreprises agricoles 3 rue Barbet de Jouy 75349 Paris 07 SP FRANCE

Internetová stránka: http://agriculture.gouv.fr/sections/thematiques/europe-international/aides-d-etat-projets/downloadFile/FichierAttache_2_f0/aides_projet_transferts_batiments.pdf?nocache=1239714919.54

Č. pomoci: XA 140/09

Členský štát: Španielsko

Región: Comunidad Valenciana

Názov schémy štátnej pomoci alebo názov podniku prijímajúceho individuálnu štátnu pomoc: Ayudas para proyectos de formación en las Escuelas de Formación Profesional Agrarias

Právny základ: Proyecto de Orden de 2009, de la Conselleria de Agricultura, Pesca y Alimentación, por la que se establecen las bases reguladoras y se convocan ayudas para proyectos de formación en las Escuelas de Formación Profesional Agrarias.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Pomoc sa vyplatí v rámci položky 12.02.01.542.20.4-T6127 z výdavkového rozpočtu regionálnej vlády a predstavuje sumu 200 000 EUR ročne.

Očakáva sa, že celková suma pomoci počas celého obdobia trvania schémy dosiahne 1 000 000 EUR.

Maximálna intenzita pomoci: do výšky 100 % nákladov

Dátum implementácie: Od dátumu uverejnenia evidenčného čísla žiadosti o výnimku na internetovej stránke Generálneho riaditeľstva Európskej komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: do 31. decembra 2013

Účel pomoci: Profesionalizácia odvetvia poľnohospodárstva v oblasti Valencia s cieľom zvýšiť ziskovosť poľnohospodárskych podnikov a prispôsobiť sa trhovým požiadavkám. Zámerom je prispôsobiť existujúce možnosti vzdelávania požiadavkám odvetvia.

Pomoc sa poskytuje v súlade s článkom 15 nariadenia Komisie (ES) č. 1857/2006 z 15. decembra 2006 o uplatňovaní článkov 87 a 88 Zmluvy o ES na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001 (uverejnené v Ú. v. EÚ L 358, 16.12.2006).

Štatistická klasifikácia ekonomických činností v Európskom spoločenstve (NACE): A-0161: Služby súvisiace s pestovaním plodín

Názov a adresa orgánu poskytujúceho pomoc:

Conselleria de Agricultura Pesca y Alimentación C/ Amadeo de Saboya, 2 46010 Valencia ESPAÑA

Internetová stránka: http://www.agricultura.gva.es/especiales/ayudas_agrarias/pdf/efpa.pdf

Ďalšie informácie: —

Vo Valencii 17. apríla 2009 El Director General de Investigación y Tecnología Agroalimentari Manuel LAINEZ ANDRÉS

Č. pomoci: XA 141/09

Členský štát: Španielsko

Región: Comunidad Valenciana

Názov schémy štátnej pomoci alebo názov podniku prijímajúceho individuálnu štátnu pomoc: Ayudas destinadas a paliar los daños producidos por las tormentas padecidas durante los últimos días del mes de septiembre en determinados municipios de la Comunidad Valenciana.

Právny základ: Proyecto de Resolución de … de 2008, de la Conselleria de Agricultura, Pesca y Alimentación, por la que se establecen ayudas para paliar los daños producidos por las tormentas padecidas durante los últimos días del mes de septiembre en determinado municipios de la Comunidad Valenciana.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Ročné výdavky plánované na rok 2009 predstavujú 1 080 000 EUR.

Maximálna intenzita pomoci: Intenzita pomoci sa pri zohľadnení vzorca na posudzovanie ustanoveného v článku 3 predpisu a na základe podpornej štúdie odhaduje na 37 % v prípade pestovania citrusových plodov a 36 % v prípade pestovania granátových jabĺk.

Dátum implementácie: Odo dňa uverejnenia registračného čísla žiadosti o výnimku na webovej stránke Generálneho riaditeľstva pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: Od roku 2009 do roku 2013.

Účel pomoci: Vzhľadom na to, že kombinovaný systém poistenia v poľnohospodárskom sektore sa vzťahuje len na škody spôsobené na produkcii, účelom navrhovaného predpisu je poskytnúť finančnú pomoc na uľahčenie obnovy produkčnej kapacity dotknutých poľnohospodárskych podnikov a uhradiť súvisiace náklady. Pomoc sa poskytuje na základe článku 11 nariadenia (ES) č. 1857/2006.

Príslušné odvetvia: Fyzické alebo právnické osoby alebo entity v spoločnom vlastníctve, majitelia poľnohospodárskych podnikov, ktoré spĺňajú požiadavky predpisu ustanovujúceho základné pravidlá, ktoré sa rozhodnú investovať podľa predpisu a ktoré patria do rozsahu definície malých alebo stredných podnikov podľa prílohy I k nariadeniu (ES) č. 800/2008.

Názov a adresa orgánu poskytujúceho pomoc: Conselleria de Agricultura, Pesca y Alimentación de la Comunidad Valenciana (España)

Webová stránka: http://www.agricultura.gva.es/especiales/ayudas_agrarias/pdf/tormentas2008.pdf

Ďalšie informácie: —